"SETSWANA PUO YA GAE R-3 MOPHATO 2 SETSWANA PUO YA GAE DITLHOKEGO TSA KGWEDITHARO KGWEDITHARO 2 GO KWALA NAKO E E TSHITSINTSWENG YA GO RUTA Bonnye jwa nako: Ura e le 1 le metsotso e le 45 mo bekeng Bogolo jwa nako: Diura di le 5 mo bekeng DITENG/DIKGOPOLO/DIKGONO Mokwalo: Dithuto tse di tlhomameng gararo ka beke mo metsotsng e le 15 Barutwana ba dirisa mokwalo o o sa tshwaraganang go kopolola le go kwala ditlhangwa tse di leele tse di farologaneng go tswa mo setlhangwang se se kwadilweng. • Kwala ditlhakakgolo le ditlhakannye tsotlhe ka mokwalokgatiso ka go itshepa le ka nepagalo. • Dirisa sekgala se se maleba fa gare ga mafoko le dipolelo fa o kwala • Tlhamalatsa mokwalo sentle mo meleng ya 17mm • Kopolola le go kwala temana e le nngwe ya mela e le 3-4 go tswa mo setlhangweng se se kwadilweng (kgang, leboko jj.) • Kopolola le go kwala dikagego tse di farologaneng tsa go kwala (ditaletso tse dikhutshwane jaaka tsa matsalo, melaetsa, manaane, jj.) • Thala dipaterone go baakanyetsa mokwalo o o tshwaraganeng. • Dirisa didiriswa tsa mokwalo ka nepo sk. phensele, raba, rula Go kwala ka kopanelo, ka ditlhopha le ka nosi. Dithuto tsa barutwana botlhe / ditlhopha tse dinnye di dirwa ga 2-3 mo bekeng mo metsotsong e le 20. Dirisa ditirwana tsa go kwala ka kopanelo go bontsha mokgwa o o siameng wa go dirisa matshwao a puiso le mopeleto ka nepagalo. Neela barutwana letlhomeso le le ba thusang go kwala dikgang tsa bona. • Tsaya karolo mo dipuisanong go tlhopha setlhogo se o ka kwalang ka sona. • Kwala setlhangwa se se tlhagisang maikutlo, jaaka, karata ya ditebogo kgotsa lekwalo o dirise kagego e e neilweng. • Kwala kgang e e leng ya gago ya bonnye jo bo kana ka temana e le nngwe (bonnye dipolelo di le tlhano), o dirisa letlhomeso la go kwala • Kwala temana e le nngwe (bonnye mela e le metlhano) ka ga maitemogelo a gago kgotsa ditiragalo jaaka tsa dikgang tsa letsatsi le letsatsi • Kwala le go thadisa dipolelo (di le 4-6) ka ga setlhogo go nna le seabe mo bukeng ya puiso ya mo sekhutlwaneng sa puiso. • Dirisa dikgato tsa go kwala (ditlhangwa tsa ntlha, go kwala le go tseleganya) • Dirisa ditlhakakgolo (kwa tshimologong ya lefoko le ya mainatota) le matshwao a puiso a a nepagetseng (dikhutlo,diphegelwana, matshwao a potso, matshwao a tsiboso) • Simolola go peleta mafoko a a tlwaelegileng ka nepagalo • Dirisa pakajaanong le pakapheti ka tshwanelo • Dirisa matlhalosi ka nepagalo • Buisetsa morutwana-ka-wena mokwalo wa gago • Bopa lenaane la mafoko le thanodi e e leng ya gago o dirise tlhaka e e simololang lefoko go tlhabolola dikgono tsa go itirela thanodi jaaka, kgakala, legae, nkoko CAPS 89"